Social media szakértő

*Social media menedzserként szeretnél a munkáddal társadalmi hasznot is hajtani? A BAGázs téged keres, amennyiben pro bono munkával heti pár órában szívesen segítenéd az egyesület esélyteremtő munkáját, ezzel hatást gyakorolva a hazai roma integráció sikerére.*

JELENTKEZZ SOCIAL MEDIA ÖNKÉNTESNEK A BAGÁZS KÖZHASZNÚ EGYESÜLETHEZ!

Kik vagyunk?

A BAGázs 2011 óta azon dolgozik, hogy egy olyan társadalomban élhessünk, ahol a romák is elérhetik a céljaikat. Ennek eléréséhez érzékenyítjük a többségi társadalmat, hogy csökkenjenek meglévő előítéleteik és fejlesztjük a kisebbséghez tartozókat, hogy képesek legyenek tenni céljaik megvalósításáért. Jelenleg a Budapesttől 40 km-re található Bag nagyközség 400 fős romatelepén dolgozunk egy olyan modellprogram kialakításán és terjesztésén, amely mellérendelt viszonyon alapul, és országszerte segítheti a szegregációval küzdő közösségeket.

Mit várunk Tőled?

- Egy kick-off megbeszélés keretében egyeztetjük a BAGázs céljait és meghatározzuk az azok eléréséhez szükséges social media stratégiát  
– Social media kampányok tervezését, menedzselését, értékelését  
– A BAGázs Facebook, Youtube és Instagram oldalának menedzselését  
– A hozzád beérkező inputok alapján tartalmak előállítását, népszerűsítését  
– A BAGázzsal kapcsolatos közösségi média hírek, megosztások, visszajelzések monitorozását  
– A közösségi média jelenlétek teljesítményének értékelését, és ennek megfelelően a tartalom, célközönség finomhangolását  
– A social media költések menedzselését  
– A Facebook for Nonprofits lehetőségek megismerését, alkalmazását

Milyennek képzeljük el az ideális jelöltet?

- Releváns social media tapasztalattal rendelkezik, a kisujjában van a Facebook, Youtube és Instagram csatornák hatékony használatához szükséges tudás  
– Ismeri és aktívan használja a Facebook hirdetéskezelőt (Power Editor, Adverts Manager)  
– Jól kommunikál, nyitott, toleráns személyiség  
– Érdeklődő, proaktív, a problémákat lehetőségnek fogja fel  
– Képes az önálló, kreatív munkavégzésre  
– Együttműködő, csapatban is jól tud dolgozni

Előnyt jelenthet, de nem feltétel:

- Civil szervezetnél szerzett tapasztalat

Hol, hogyan és kivel fogsz dolgozni?

- Közös megegyezés alapján, heti körülbelül 6-8 órát, rugalmasan, az időbeosztásodhoz igazodva  
– Alapvetően távoli munkavégzés, esetenként a BAGázs irodájában vagy külső helyszínen (megbeszélések)  
– Saját laptop, számítógép, telefon szükséges  
– Közvetlenül a kommunikációs és fundraising vezető irányítása alatt végzed majd a munkádat

Amit mi nyújtani tudunk Neked:

- Együttműködést Magyarország egyik legeredményesebb roma integrációval foglalkozó civil szervezetével  
– Egy új társaságot, új szakmai és emberi kapcsolatokat  
– Szakmai fejlődési lehetőséget és kihívást jelentő feladatokat, lehetőséget a csapatmunkára  
– Rengeteg új élményt, tanulást – nem csak a munkatársaktól, hanem a telepen élőktől és az önkéntesektől is  
– Kulcsszerepet a generációkon átívelő társadalmi integrációban, mert munkáddal jelentősen hozzájárulhatsz:  
– egy merőben új személet széles körű terjesztéséhez, amely nem csak most, de a felnövekvő generációk életében is meghatározó lesz  
– és a romákkal kapcsolatos legmélyebb előítéletek megingatásához.

***Önéletrajzodat és bemutatkozó leveledet, referenciáidat az***[***onkentes@bagazs.org***](mailto:onkentes@bagazs.org)***címre küldheted, “Social media önkéntes” tárggyal. Kérjük jelöld meg azt is, hogy sikeres pályázat esetén mikor tudnád a munkát elkezdeni és mi lenne a számodra megfelelő időbeosztás! Köszönjük!***